HIKAYAT MABONG MAHAWANGSA. 121 



pun terkejut, seraya kata-nya, " Di-mana jua bagini lama tuan 

 mendiamkan diri-nya?. Lama benar tiada hamba bertemu dengan 

 tuan hamba." Maka kata Shaikh Abdullah, " Bukan-kah hamba 

 tuan datang mengadap kadam tuan, pinta tolong tuan pohonkan 

 ka-pada Allah taala pinta pertemukan dengan shaitan iblis hendak 

 ketahui clan belajar segala perbuatan-nya ? Maka lalu sabda tuan. 

 suroh hamba pergi ka-tengah padang besar di-bawah sa-pohon kayu 

 dudok. Maka hamba tuan pun pergi-lah dudok itu, maka dengan 

 tolong Allah subhanahu wataala berkat doa tuan di-kabulkan Allah 

 taala dan di-sampaikan jua seperti hajat hamba tuan. Maka 

 datang penghulu shaitan itu memberi salam dan hamba pun men- 

 yahut salam-nya. Maka di-tanya ka-pada hamba apa-kah hajat 

 hamba hendak berjumpa dengan dia; lalu hamba katakan seperti 

 maksud hamba itu. Maka di-ajak-nya hamba pergi dengan dia 

 serta di-beri-nya satu tongkat akan hamba suroh pegang, jangan 

 lepas. Maka hamba pegang lalu mengikut-lah perjalanan-nya."' 

 Maka tuan Shaikh Abdullah tua pun baharu-lah teringat akan 

 hal itu lalu bertanya peri ia pergi mengikut shaitan iblis itu. 

 Maka segala perbuatan shaitan iblis itu sakalian-nya di-khabarkan 

 ka-pada guru-nya dari-pacla awal hingga sampai ka-akhir-nya, dan 

 peri ia membawa islamkan raja Phra Ong Mahawangsa serta 

 dengan menteri hulubalang ray at bala sakalian dengan istirihat- 

 nya tiada deDgan kesukaran sakalian itu masok ugama islam 

 mengikut shareat nabi Muhammad rasul Allah sal'lallah alaihi 

 wasalam sakalian-nya di-cheriterakan oleh tuan Shaikh Abdullah 

 sampai ka-akhir-nya suatu pun tiada di-lindongkan ka-pada guru- 

 nya. Maka guru-nya terlalu hairan dan ajaib kebesaran Allah 

 subhanahu wataala mendengar cherita murid-nya itu; maka ia 

 menguchap sa-ribu shukur ka-pada Allah taala kemudian meminta 

 doa akan Sultan Mudzalpal Shah dan Sultan Maadzam Shah 

 dengan segala isi negeri Kedah itu di-pinta ka-pada Allah ber- 

 tambah-tambah iman dan taat. Sa-telah sudah maka tuan Shaikh 

 Abani pun bermohon-lah kembali ka-rumah-nya. Maka dudok- 

 lah ia dengan guru-nya sedia kala. 



Sa-bermula maka tersebut-lah perkataan Sultan Mudzalpal 

 Shah ? sa-telah sudah menyurohkan anakanda baginda raja Sulai- 

 man Shah belayar bersama-sama Shaikh Abdullah, maka anakanda 

 baginda Sultan Maadzami Shah pun dudok-lah di-atas takhta 

 kerajaan memerentahkan negeri Kedah ganti ayahanda baginda 

 Sultan Mudzalpal Shah yang maha mulia dengan adil murah-nya 

 serta menyurohkan segala menteri hulubalang perbaiki kota parit 

 dan istana barang yang tiada berkenan pada hati-nya di-suroh 

 ubahkan, dan di-suroh tunggu jaga pada pihak lawan darat me- 

 meliharakan dari-pada bahaya seteru dan mengerasi segala isi negeri 

 itu membuat ifcadat sembahyang lima waktu dan puasa pada bulan 

 ramdzan dan mengeluarkan zakat fitrah ka-pada tiap-tiap mukim, 

 dan misjid yang rosak di-suroh perbaiki, dan barang yang bantah 

 di-hukumkan dengan hukum Allah taala, demikian di-perentahkan 

 oleh baginda itu dengan budi pekerti-nya serta pandai mengambil 



R. A. Soc, No. 72, 1916 



